Elevii ar putea să participe la festivitățile de absolvire sau la banchet cu condiția să fie "un număr limitat de participanți".
De la 1 iunie, intră în vigoare noile măsuri de relaxare promise de Guvern. Asta înseamnă că elevii ar putea să participe la festivitățile de absolvire sau la banchet. Prefectul Capitalei, Alin Stoica, este încrezător, mai ales că Bucureștiul are rata de incidența sub 1 la mia de locuitori de 10 zile.
"Referitor la micile banchete sau serbări pe care ar putea să le aibă absolvenții de clasa a VIII-a sau a XII-a. Deja știm din declarațile pe care le-au făcut premierul și președintele că este foarte posibil să fie permise mici serbări de acest tip, cu un număr limitat de participanți", a transmis prefectul Capitalei Alin Stoica.Pe de altă parte, elevii din clasele terminale abia așteaptă serbările de final de an. Robert Avram, vicepreședinte Consiliul Național al Elevilor, spune că face tot posibilul să limiteze răspândirea coronavirusului și să le facă pe placelevilor."Festivitățile de sfârșit de an școlar sunt deosebit de importante atât pentru elevii din clasele a 8-a, cât și pentru cei din clasele a 12-a. Și ca atare, atunci când ne organizăm, trebuie să ținem cont de toate restricțile impuse de autorități. Și să încercăm pe cât posibil să ne desfășurăm în exterior cu un număr limitat de participanți", a explicat Robert Avram.